《用陈和你太博韵题江州高远亭四首》
宋代·袁说友

久说匡庐喜暂经，遐观但觉眼青青。
倚栏万事双颓鬓，抚掌千年一古亭。
珠玉名章方竞赋，江山喜色已先形。
我来落笔真如且，撩得诗狂不为醒。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。